 निक्के हुंदे ओ राती असें गी रिशियें-मुनियें दियां क्हानियां सनांदे हुंदे हे ते सुनदे-सुनदे जिसलै सेई जंदे हे उसलै उनें असें सारें गी अपने-अपने बिस्तरें पर सुआली ओड़ना।  इक्क बारी इंयां गै कोई क्हानी सनाς दे हे ते क्हानी बिच्च रिध्दि-सिध्दियें शब्दें दा परजोग होआ जिसी सुनी अपनी उमरी स्हाबें इक्क पुट्ठा जेह्‌आ सवाल पुच्छी बैठा जे रिद्वि-सिध्दियां केह् हुन्दियां न।  मेरे सवाल दा जवाब तातो जी नै किछ इस चाल्ली दिता “भगवान बड़ा” चलाक हुंदे न, ओ अपने तक कुसै गी पुज्जन गै नीं दिंदे जियां।  मन्नी लाओ तूं भगवान गी मिलने लेई, जारना होऐं ते रस्ते च तेरे कोल पैसे बी नी होन पर तेरा मन करी उठदा ऐ बीबी खाने गी, भगवान गी इस गल्ला दा पता लग्गी जंदा ऐ ते ओ केह् करदा जे तेरे हत्या च बीवी देई जंदा, इयां गै तूं सोचना मेरे कोल बूर नेई भगवान तुई बूर देई ओड़दा।  इस चाल्ली तेरा ध्यान अपने पासेआ त्रोड़ी बीबियें च फसाई ओड़दा ऐ, इस गल्ला गी आखदे न रिद्धी-सिद्धी।  आदमी दा कम्म हुंदा ऐ छड़ा भगवान नै मिलना, बस होर किछ नीं।  “उसलै ते मीं गल्ल समझा नीं आई, पर अज्ज जिसलै समझ आई, उदे अधार पर ते अगलियें दौ गल्लें गी सामने रखदे होई दा’वे नै आखी सक्कनां जे ओ रिद्धी-सिद्धियें दे चक्करें च नीं फसदे होई अपनें इस जनम च उनें बह्मालीन होना गै ठीक समझेआ।  स्वामी योगानंद होरें बी “योगी की आत्मकथा” च इक्क थाह्‌र रिद्ध-सिद्वियें च फसे दे योगी दी गल्ल कीती दी ऐ स्वामी अखदानंद होरें बी अपनी कताब “प्रेम रस” च बड़े साफ ते स्पश्ट तरीके नै लिखे दा ऐ जे हर माह्‌नू हर घड़ी भगवान च लीन होने लेई कदम बधांदा रौंह्‌दा ऐ भाएं ओ प्रत्यक्ष रूप च होऐ भाएं परोज्ञ रूप, लेई हर कदम बधांदा रौंह्‌दा ऐ भाएं ओ प्रत्यक्ष रूप च होऐ भाएं परोज्ञ रूप, लेई हर एदे च इक्क जनमनेई केई जनम लग्गी सकदे न। 